钦定古今图书集成/明伦汇编/氏族典/第533卷 > 郭应响
## 钦定古今图书集成/明伦汇编/氏族典/第533卷 > 郭应响

按《福清县志》：“应响，宇希声，福清人。万历丙午，领乡书
第一，历官刑部员外郎，转户部，督理甘固粮储兼三
边赞画，驻节兰州，条革利病。时有叛兵过兰杀将，扎
营金城关外，乃遣曹明辅入谕，叛卒皆感泣，立馘四
凶，兰州始定。数上封事，言铳车法，朝廷嘉之，遂擢备
兵榆林道。经鄜延，适前道张为贼害，督抚知其才名”，
彊留之署，应响欣然受命。一再发，擒斩贼魁无算。后
贼纠众三千馀，忽从间道潜入。应响仓卒无备，领家
丁六七人与抗，手刃数贼，遂以身殉。事闻，赠太常寺卿，谥“忠烈。”